Carmen Pacheco

Carmen Pacheco Torres (Almeria, 1980ko irailaren 21a) espainiar idazle, blogari, komiki gidoilari eta publizista  da.

 Ibilbidea 
Pacheco Publizitate eta Harreman Publikoetan lizentziatu zen Madrilgo Unibertsitate Konplutentsean (UCM) 2003an. Orduz geroztik, Madrilen bizi eta lan egiten du, aholkulari eta erredaktore sortzaile bezala. Idazle gisa bere burua ezagutzera eman zuen Leer es Vivir saria irabazi zuenean, 2007an, Misterioso Asesinato en Oz bere lehen lanarekin. Une horretatik aurrera, publizista lanak komiki eta eleberri egileekin uztartu ditu, eta helduentzako eta haurrentzako hainbat lan argitaratu ditu.

2001eko udan, Egoismo izeneko blog pertsonala jarri zuen martxan, Aracne izengoitiarekin, eta horri esker, Espainiako lehen blogaritzat hartu zuten. Te lo digo por tu bien Blog satirikoa ere sortu eta bertan idatzi zuen.

Pachecok hainbat aldizkari eta komunikabiderekin kolaboratu ohi du. 2011n, zientzia fikzioari buruz idazten hasi zen Redes para la ciencia aldizkarian. Memorama eta Sujeto de pruebas sailen egilea izan zen, El País egunkariko SModa aldizkariaren barruan. Bertan, zerbait berria egin eta kontatzen zuen ehun egunez. Verne-ren asteroko La Carta berripaperaren lehen edizioak idatzi zituen, El Pais-en ere bai. 2017ko maiatzetik, Pachecok Vanity Fair aldizkarian idazten du.

Divas de diván tiretako gidoiak egin ditu, bere ahizpa Laura Pacheco ilustratzaileak marraztutakoak, eta azkenean izen bereko liburu batean argitaratu zirenak 2018an. Ahizparekin egindako aliantza horretatik beste bi komiki argitaratu dituzte ¡Caramba! argitaletxearekin: Let’s Pacheco!: Una semana en familia (2011) eta Troll Corporation (2018), Orgullo y satisfacción aldizkari satirikoan atera zen saila.

2016an, Pachecok Todo lo posible argitaratu zuen, publiko helduari zuzendutako bere lehen eleberria, Planeta argitaletxean.

 Lanak 

 2007 – Misterioso Asesinato en Oz. Haur eta gazteentzako eleberria. Everest argitaletxea. ISBN 9788444140940.
 2009 – Tres veces la mujer de gris.  Haur eta gazteentzako eleberria. SM edizioak. ISBN 978-8467536263.
 2011 – En el corazón del sueño.  Haur eta gazteentzako eleberria. SM edizioak. ISBN  9788467548174.
 2011 – Let's Pacheco! Una semana en familia. Cómic. ¡Caramba! Astiberri Edizioak. ISBN 9788493930615.
 2012 – La verdad sobre la vieja Carola.  Haur eta gazteentzako eleberria. SM edizioak. ISBN 8467553146.
 2016 – Todo lo posible. Eleberria. Planeta argitaletxea. ISBN 8408152998.
 2018 – Divas de diván. Cómic. ¡Caramba! Astiberri Edizioak. ISBN 8416880972.
 2018 – Troll Corporation. Cómic. ¡Caramba! Astiberri Edizioak. ISBN 8416880662.
 2019 – Bibliomanías: Taras, neuras y tics de quienes leen con locura (Iluminado). Itzulpena. Pepitas de calabaza. ISBN 978-8417386184.

 Sariak eta aintzatespenak 

 2007an, Haur eta Gazte Literaturako Leer es Vivir saria jaso zuen. Everest argitaletxeak urtero ematen duen saria Pachecoren Misterioso asesinato en Oz izeneko lehen eleberriari egokitu zitzaion, hamaikagarren edizioan. Beste 200 lanekin lehiatu zen.
 Hurrengo urtean, SM Fundazioak urtero antolatzen duen El Barco de Vapor sarian finalista geratu zen Pacheco, Tres veces la mujer de gris lanarekin.
 Ondoren, SM Fundazioak ematen duen gazte literaturako Gran Angular sariaren finalista izan zen, En el corazón del sueño eleberriarekin.
 2012an, La verdad sobre la vieja Carola finalista izan zen El Barco de Vapor sarien XXI. edizioan.

 Erreferentziak 

 Kanpo estekak 

 Carmen Pachecoren artikuluak Vanity Fair-en.
 Carmen Pachecoren  Egoismo bloga Tumblr
 Memorama artxiboa El País-en SModa aldizkaria
 Carmen Pachecoren profila GoodReads.

Kategoria:Espainiako haur literaturako idazleak
Kategoria:XXI. mendeko Espainiako idazleak
Kategoria:Emakume idazleak
Kategoria:Emakume blogariak
Kategoria:Emakume gidoilariak
Kategoria:Komiki gidoilariak
Kategoria:Publizitatea
Kategoria:Emakume eleberrigileak